***Extrechinato y tú*** foi un proxecto musical de rock español. Estaba formado por Robe Iniesta, cantante e guitarrista de Extremoduro, Iñaki "Uoho" Antón, guitarrista de Extremoduro e Platero y Tú, e Fito Cabrales, cantante e guitarrista de Platero y Tú e Fito & Fitipaldis. O proxecto foi ideado para musicar as letras do poeta Manolo Chinato, a xeito de homenaxe, no disco *Poesía básica.* O nome do proxecto está formado por partes dos nomes do poeta e dos grupos, Extremoduro, Manolo Chinato, Platero y Tú.

Historia
--------

### O proxecto

A relación entre Chinato e Robe xurdiu en 1989, cando Extremoduro aínda era un grupo inédito que só se coñecía por unha maqueta (a cal sería posteriormente o seu primeiro disco, *Rock transgresivo*). A tardiña antes dun concerto na vila cacereña de Zarza de Granadilla, Chinato acudiu a unha reunión de artistas da música da terra. Chinato menciona: 

> 
> 
> "Como todos cantaban e eu non tiña nin idea de cantar, recitei unha poesía".
> 
> 

Recitou o seu poema «Ama, ama y ama y ensancha el alma». Este converteuse na base do que sería a canción de Extremoduro, en que o propio Chinato recita o verso final. A Robe gustoulle tanto que decidiu levar a Chinato de xira, quen recitaba o poema nos concertos. 

Este sería o inicio dunha longa amizade e unha frutífera colaboración, pois o grupo incluíu nas cancións moitos dos poemas do escritor bejarano. 

En 1996 xurdiu a idea de facer un disco enteiro cos seus poemas, durante a xira conxunta de Extremoduro e Platero y Tú. Porén, o proxecto tivo que aprazarse porque ambos grupos estiveron a se ocupar da edición de álbums e realización de xiras. En xuño de 1999, Fito, Uoho, Robe e Chinato entraron no estudo Lorentzo Records con varios amigos para gravaren *Poesía básica*. O álbum publicouse o 27 de abril de 2001 e alcanzou o disco de ouro.

### Anos posteriores

En 2006 Uoho crea o grupo **Inconscientes**, xunto con Miguel Colino e José Ignacio Cantera, baixista e batería de Extremoduro; e Jon Calvo, guitarrista e cantante de Memoria de Pez. Durante a xira interpretaron os temas de Extrechinato y Tú *Viento*, *Eterno Viajero* e *Déjame ir contigo*. O propio Chinato acompañou ao grupo na xira de presentación. Saíu ao escenario a interpretar xunto ao grupo temas de *Poesía básica* nalgúns concertos, sobre todo en festivais (como no Extremúsika 2007), festas patronais ou concertos con outros artistas. Noutros, polo xeral os realizados en salas, o poeta daba un recital previo ao concerto.

Gravouse o videoclip de *A la sombra de mi sombra* para a ocasión e editouse en VHS.

Lista das cancións
------------------

| N.º | Título | Duración |
| --- | --- | --- |
| 1. | "A la sombra de mi sombra"   | 5:12 |
| 2. | "Juguete de amor"   | 4:30 |
| 3. | "Viento (déjame ir contigo)"   | 3:31 |
| 4. | "Abrazado a la tristeza"   | 5:39 |
| 5. | "Eterno viajero"   | 4:38 |
| 6. | "Tres puertas"   | 4:03 |
| 7. | "Si el cielo está gris"   | 3:04 |
| 8. | "Sueños"   | 4:05 |
| 9. | "Rojitas las Orejas"   | 3:52 |
| 10. | "Manolillo Chinato"   | 1:50 |

Membros de Extrechinato y Tú
----------------------------

* Manolo Chinato - Letras e recitados
* Roberto Iniesta, "Robe" (**Extremoduro**) - Guitarra, voz e recitados
* Adolfo "**Fito**" Cabrales (**Platero y Tú**, Fito & Fitipaldis) - Guitarra, voz e letras
* Iñaki "Uoho" Antón (**Platero y Tú**, **Extremoduro**, **Inconscientes**) - Guitarra, baixo e teclados

### Colaboracións

* José Ignacio Cantera (**Extremoduro**, **Inconscientes**) - Batería
* Jesús García "Maguila" (**Platero y Tú**, **La Gripe**) - Batería
* Ricardo Cantera - Batería
* Javier Alzola (**Fito & Fitipaldis**) - Saxofón
* Gino Pavone (**Fito & Fitipaldis**) - percusións
* José Alberto Bátiz (**Fito & Fitipaldis**) - Guitarra slide

As cancións
-----------

### A la sombra de mi sombra

O disco ábrese co baixo, que inicia *A la sombra de mi sombra*. Fito y Robe cantan alternativamente as estrofas escritas por Chinato. Relatan unha metáfora sobre o rexeitamento que causa o inxusto. Trata tamén a necesidade de liberdade, un tema recorrente no disco e na poesía de Chinato. Cántase como Manolillo Chinato ve tanta inxustiza (`"*No quiero ver injusticias, no quiero ver miseria, no quiero ver militares ni princesas, no quiero ver dictaduras, no quiero ver pobreza, no quiero ver religiones, ricas, ni reinas*"`) que decide facerse `"*un sombrero de largas pajas que he recogido del suelo*"`, e quedar `"*a la sombra de mi sombra [...], para muchas veces no ver las cosas que ver no quiero*"`.
O que Manolillo quere é `"*ver a los pobres sin miseria, a los ricos sin dinero desnudos en esta tierra, a infinitos corazones unidos por el amor y unidos contra la guerra*"`. Na parte instrumental intermedia, Chinato recita os seus propios versos, os mesmos que cantaran Fito e Robe. Acaba cunha reivindicación en que di que `"*voy a dejar de hacerlo, y voy a luchar con dos huevos*"`.

* Chinato: Poema
* Robe: Voz
* Fito: Voz e guitarras acústica e eléctrica
* Uoho: Guitarras, baixo e órgano
* Jesús García "Maguila" (Platero y Tú): Batería
* Javier Mora: Piano
* Javier Alzola (Fito & Fitipaldis): Saxo
* Gino Pavone (Fito & Fitipaldis): Percusións

### Juguete de amor

Esta canción trata o outro gran tema na obra de Chinato: o amor. Comeza cuns arpexios de guitarra, sobre os que Manolillo recita. Quéixase de como foi utilizado e o seu amor `"*era un juguete pasado de moda que ya nada valía*"`. O tema central é o laio do amante desenganado, e como se abre á esperanza querendo volver ser `"*un juguete reluciente de amor y de alegría*"`. Robe y Fito comezan un coro que se repite varias veces mentres Chinato continúa recitando (`"*¿Qué importa que me engañes, si luego me sonríes? ¿Qué importa ser poeta, o ser basura? Anoche pasé frío en el cuerpo y en el alma, anoche pasé frío y quedó mi libertad de amor helada*"`).

* Chinato: Poema.
* Robe: Voz e guitarras.
* Fito: Voz.
* Uoho: Guitarras, baixo, piano e teclados.
* Jesús García "Maguila" (Platero y Tú): Batería.
* Gino Pavone (Fito & Fitipaldis): Percusións.

### Viento (déjame ir contigo)

*Viento (déjame ir contigo)* é o terceiro tema do disco. A influencia de Extremoduro vén dada polas guitarras distorsionadas, os riffs rápidos ou os cambios de ritmo. É un canto á liberdade personificada no vento, ao que Chinato pide `"*déjame ir contigo, rebelde y risueño*"` e tamén que o acompañe, detrás del, `"*pa' meterlos miedo*"`. Fito e Robe unicamente acompañan con coros, pois este poema é algo máis longo cós demais. Expresa un paralelismo entre os desexos e os ideais do poeta e as habilidades que lle atribúe ao vento de ir `"*rebelde y risueño, [...], libre*"`, de ser capaz de coidar da xente, e `"*acariciar sus sueños, y darles el agua que estaban pidiendo*"`. No tema escóitanse sucesivos sós de guitarra na segunda metade.

* Chinato: Poema.
* Robe: Guitarra e voz.
* Fito: Voz.
* Uoho: Guitarras e baixo.
* Jesús García "Maguila" (Platero y Tú): Batería.
* Patxi Urchegi: Trompeta.
* Norman Hogue: Trombón.

### Abrazado a la tristeza

É unha das cancións que máis transcenderon do álbum. Os versos do poeta fúndense coa letra e a guitarra de Fito e a voz de Robe, xunto cun quinteto de corda e os demais músicos. Fito recuperou o tema para gravalo nunha versión máis próxima ao seu estilo, sinxelo e acompañado só por Carlos Raya. Con el pecha o seu cuarto disco cos Fitipaldis, *Por la boca vive el pez*.

* Chinato: Poema.
* Robe: Voz.
* Fito: Voz e guitarra acústica.
* Uoho: Guitarras, baixo, órgano e teclados.
* Gino Pavone (Fito & Fitipaldis): Percusións.
* Jacek Cygan: 1º violín.
* Víctor Ámbroa: 2º violín.
* Dionisio Rodríguez: Viola.
* Ángel Luis Quintana: Violoncello.
* Antonio G. Araque: Contrabaixo.

### Eterno viajero

* Chinato: Poema.
* Robe: Voz
* Fito: Guitarra.
* Uoho: Guitarras, baixo e órgano.
* J.I. Cantera (Extremoduro): Batería.
* Batiz (Fito & Fitipaldis): Guitarra slide.

### Tres puertas

Un dos máis queridos poemas de Chinato é recitado por Robe sobre unha épica instrumentación. Esta reflicte o ambiente bucólico da poesía, co mesmo quinteto de corda de *Abrazado a la tristeza*. Varios amigos máis, quen gravan instrumentos de vento, fan que pareza que toda unha orquestra acompaña os versos. O percorrido parece reflectir os cambios das estacións.

* Robe: Poema e guitarras.
* Fito: Guitarra.
* Uoho: Guitarras e baixo.

* Ricardo Cantera: Batería.
* Jacek Cygan: 1º violín.
* Víctor Ámbroa: 2º violín.
* Dionisio Rodríguez: Viola.
* Ángel Luis Quintana: Violoncello.
* Antonio G. Araque: Contrabaixo.
* Ander Ercilla: Oboes.
* Javier Alzola (Fito & Fitipaldis): Clarinete, frauta e pícolo.
* Norman Hogue: Trombóns.

### Si el cielo está gris

Tema que Fito escribiu especialmente para o disco, en homenaxe a Chinato. É o único no que o poeta non participa nin se inclúen os seus versos.

* Robe: Voz, guitarra e pandereita.
* Fito: Voz e guitarras.
* Uoho: Guitarras, baixo, piano e órgano.
* J.I. Cantera (Extremoduro): Batería.
* Javier Alzola (Fito & Fitipaldis): Saxo.
* Patxi Urchegi: Trompeta.
* Norman Hogue: Trombón.

### Sueños

* Chinato: Poema.
* Robe: Voz e guitarras.
* Fito: Voz e guitarras.
* Uoho: Guitarras, baixo, piano e órgano.
* J.I. Cantera (Extremoduro): Batería.
* Patxi Urchegi: Trompeta.
* Norman Hogue: Trombón.

### Rojitas las orejas

É probabelmente a canción máis coñecida do disco porque xa fora editada por Fito ao seu estilo no seu primeiro disco cos Fitipaldis, *A puerta cerrada*. Nesta versión, Chinato engadiulle o poema que recita na parte final. 

* Chinato: Poema.
* Robe: Voz.
* Fito: Guitarras e coros.
* Uoho: Guitarras, baixo, piano e órgano.
* Jesús García "Maguila" (Platero y Tú): Batería.

### Manolillo Chinato

O último corte é unicamente o propio Chinato recitando toda a lírica do disco de xeito simultáneo. Créase unha lea de murmurios en que se distinguen os versos de xeito intermitente.

Notas
-----

1. ↑  "Poesía Básica en iTunes" (en inglés). Consultado o 13 de agosto de 2013.
2. ↑  Salaverri, Fernando (2005). "Sólo éxitos: año a año : 1959-2002." (PDF). *Iberautor Promociones Culturales ISBN 84-8048-639-2*. p. 959. Consultado o 31 de xullo de 2013.

Véxase tamén
------------

### Bibliografía

* Menéndez Flores, Javier (23 de maio de 2013). *Extremoduro. De profundis. La historia autorizada*. ISBN 9788425350337.

### Ligazóns externas

* Extrechinato y Tú en iTunes

|  |  |
| --- | --- |
| Control de autoridades | 
* Wd: Q5853668
* AllMusic: mn0001339311
* Discogs: 2615689
* MusicBrainz: ID

 |